รอง ผบช.น.ลงพื้นที่ตรวจเยี่ยมชุมชนเขตหนองจอก มอบสิ่งของผู้ป่วย
เมื่อเวลา 11.00 น. วันที่ 12 ธ.ค.61 พล.ต.ต.ชัยพร พานิชอัตรา รอง ผบช.น. พร้อม พ.ต.อ.กัญชล อินทาราม รอง ผบก.น.3, พ.ต.อ.กฤษฎางค์ จิตตรีพล ผกก.สน.ลำผักชี, พ.ต.ท.วัชรชัย โฉมยา รอง ผกก.ป.ฯ, ร.ท.นิเวช เฉลยอาสน์ ผบ.หมวด หน.ร้อย รส.เขตหนองจอก, จนท.ตชส.สน.ลำผักชี, คุณเสนาะ เพ็ชบุรี และ กต.ตร.ในพื้นที่ ร่วมลงพื้นที่ตรวจเยี่ยมและแสวงหาความร่วมมือจากภาคประชาชนเพื่อรักษาความสงบเรียบร้อย ณ ชุมชนแผ่นดินทองวัดลำพะอง แขวงลำผักชี เขตหนองจอก กรุงเทพฯ โดยมี นางอารมณ์ เกตุประดิษฐ์ ปธ.และสมาชิกชุมชนประมาณ 60 คน รับการตรวจเยี่ยมและชี้แจงสภาพปัญหาภายในชุมชน,พล.ต.ต.ชัยพร กล่าวว่า วันนี้ตนและคณะได้เดินทางมามอบข้าวสาร จำนวน 30 ถุง (ถุงละ 5 กก.) ให้แก่สมาชิกชุมชนซึ่งเข้าร่วมการตรวจเยี่ยมและมีความขาดแคลน และร่วมลงพื้นที่เดินเคาะประตูบ้านมอบข้าวสารอาหารแห้งให้แก่ผู้ป่วย จำนวน 3 เป้าหมาย ตามแนวทางของชุมชนในการดูแลผู้ป่วย 3 ประเภท คือ 1) ติดบ้าน - ยังดูแลตัวเองได้ แต่ไม่สามารถเดินทางออกนอกบ้านได้สะดวกนัก 2) ติดเตียง - ช่วยเหลือตัวเองไม่ได้ ต้องได้รับการรักษาอยู่กับที่ ต้องมีผู้ดูแลอย่างใกล้ชิด 3) ติดสังคม - มีอาการป่วย เช่น ความดัน, โรคหัวใจ, เบาหวาน ฯลฯ แต่ดูแลตัวเองได้ และไปมาหาสู่เพื่อนบ้านได้เป็นปกติ,อยากให้ชุมชนทุกที่ช่วยกันดูแลซึ่งกันและกันเนื่องจากเป็นแนวทางการดูแล ช่วยเหลือพึ่งพากันในชุมชนได้อย่างน่ายกย่องและสมควรเอาเป็นแบบอย่างให้ชุมชนต่างๆ นำไปปรับใช้ต่อไป รองผบช.น. กล่าว
พล.ต.ต.ชัยพร พร้อมคณะร่วมลงพื้นที่ตรวจเยี่ยมและแสวงหาความร่วมมือจากภาคประชาชนเพื่อรักษาความสงบเรียบร้อย ณ ชุมชนแผ่นดินทองวัดลำพะอง
รอง ผบช.น.,ชัยพร พานิชอัตรา,ตรวจเยี่ยม,หนองจอก,มอบสิ่งของ,ข่าวทั่วไป